CELEX: 62013TN0002
Language: sk
Date: 2013-01-07 00:00:00
Title: Vec T-2/13: Žaloba podaná 7. januára 2013 — CFE-CGC France Télécom-Orange/Komisia

16.3.2013   
            
            
               SK
            
            
               Úradný vestník Európskej únie
            
            
               C 79/21
            
         Žaloba podaná 7. januára 2013 — CFE-CGC France Télécom-Orange/Komisia
   (Vec T-2/13)
   2013/C 79/38
   Jazyk konania: francúzština
   
      Účastníci konania
   
   
      Žalobkyňa: CFE-CGC France Télécom-Orange (Paríž, Francúzsko) (v zastúpení: A.-L. Lefort des Ylouses a A.-S. Gay, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil žalobu odborov za prípustnú,
            
         
               —
            
            
               zrušil rozhodnutie,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Žalobkyňa svojou žalobou navrhuje, aby Všeobecný súd zrušil rozhodnutie Európskej komisie K(2011) 9403 v konečnom znení z 20. decembra 2011, ktorým sa vyhlasuje pomoc poskytnutá Francúzskou republikou v prospech France Télécom, pokiaľ ide o reformu spôsobu financovania dôchodkov štátnych zamestnancov France Télécom [štátna pomoc č. C 25/2008 (ex NN 23/2008)] (1), za zlučiteľnú so spoločným trhom za určitých podmienok.
   Na podporu svojej žaloby, žalobkyňa uvádza štyri žalobné dôvody.
   
               1.
            
            
               Prvý žalobný dôvod je hlavne založený na porušení článku 107 ods. 1 ZFEÚ v rozsahu, v akom napadnuté rozhodnutie označilo za štátnu pomoc o reformu spôsobu financovania dôchodkov štátnych zamestnancov France Télécom upravenú v zákone č. 96-660 z 26. júla 1996. Žalobkyňa uvádza, že Komisia sa porušila článok 107 ods. 1 ZFEÚ tým, že:
               
                           —
                        
                        
                           prišla k záveru, že zákon z roku 1996 možno označiť za ekonomickú výhodu,
                        
                     
                           —
                        
                        
                           prišla k záveru, že reforma je selektívna napriek tomu, že neexistencia vonkajšieho porovnávacieho subjektu túto selektivitu vylučuje,
                        
                     
                           —
                        
                        
                           prišla k záveru, že zákon z roku 1996 môže spôsobiť narušenie hospodárskej súťaže v zmysle článku 107 ods. 1 ZFEÚ napriek tomu, že mimoriadny odvod poskytnutí France Télécom mohol účinne napraviť nežiadúce účinky, ktoré pre France Télécom predstavoval zákon z roku 1996.
                        
                     
         
               2.
            
            
               Druhý žalobný dôvod je subsidiárne založený na nesprávnom právnom posúdení a zjavne nesprávnom posúdení, ktoré podriadili zlučiteľnosť zákona z roku 1996 s spoločným trhom podmienkam upravených v článku 2 sporného rozhodnutia.
            
         
               3.
            
            
               Tretí žalobný dôvod je založený na porušení viacerých základných princípoch práva Európskej únie, t. j. zásady rovnosti zbraní, práva dotknutých osôb byť vypočutý, zásady legitímnej dôvery a práva na dodržanie primeranej lehoty.
            
         
               4.
            
            
               Štvrtý žalobný dôvod je založený na zneužití právomocí, keďže cieľom napadnutého rozhodnutia nebolo získať spať štátnu pomoc nezlučiteľnú so spoločným trhom, ale uložiť do budúcnosti France Télécom dodatočné náklady, ktoré by pribrzdili jej vývoj na telekomunikačnom trhu.
            
         
      (1)  Ú. v. EÚ L 279, 2012, s. 1.